Diari Oficial de la Generalitat Valenciana


Sumari del DOGV 4144, del 10-12-2001 (2001/11116)

ORDRE de 15 de novembre de 2001, del conseller de Sanitat, per la qual es convoquen quatre beques per a la realització de pràctiques professionals d'arquitecte a la Conselleria de Sanitat.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4144

Data del DOGV
:   10-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11147


Data del document
:   15-11-2001

Organisme emissor
:   Conselleria de Sanitat

Tipus de document
:   Ordre

Descriptors 

:   * suport econòmic
    * assignació per estudis
    * ajuda pública
    * professió de l'urbanisme

ORDRE de 15 de novembre de 2001, del conseller de Sanitat, per la qual es convoquen quatre beques per a la realització de pràctiques professionals d'arquitecte a la Conselleria de Sanitat. [2001/A11812]
  
La Conselleria de Sanitat, en el marc de la política dirigida a fomentar la realització de pràctiques professionals, convoca la concessió de quatre beques per a la realització de pràctiques d'arquitecte.
  
Fent ús de les facultats que em confereixen el Decret 87/1999, de 30 de juliol, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons que estableix el Decret 108/1992, de 6 de juliol, del Govern Valencià, pel qual es regula la concessió de beques.
  
ORDENE
  
Article 1
  
Procedir a la convocatòria de concurs públic per a la concessió de quatre beques per a la realització de pràctiques professionals d'arquitecte a la Conselleria de Sanitat.
  
Article 2
  
Aprovar les bases que regiran aquesta convocatòria, que s'adjunten com a annex I d'aquesta ordre.
  
Article 3
  
La dotació econòmica de la present convocatòria ascendeix a la quantia global de 48.080 euros, amb càrrec a l'aplicació pressupostària 97.15.76.3311.597.05.6, línia de subvenció amb codi T4522000 en els pressupostos de la Generalitat Valenciana per a l'any 2002, i queda condicionada l'eficàcia a l'existència de crèdit adequat i suficient en l'aplicació pressupostària citada dels pressupostos de la Generalitat Valenciana que s'aproven per a l'exercici 2002.
  
Article 4
  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.
  
Article 5
  
Contra la present ordre, que exhaureix la via administrativa, es podrà interposar un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació, segons que estableixen els articles 10 i 46 de la Llei Reguladora de la Jurisdicció Contenciosa Administrativa. Potestativament, s'hi podrà interposar recurs de reposició, segons que disposen els articles 116 i 117 de la Llei 30/1992, de 26 de novembre.
  
València, 15 de novembre del 2001
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Bases de la convocatòria per a la concessió de quatre beques, per a la realització de pràctiques professionals d'arquitecte a la Conselleria de Sanitat
  
Primera. Objecte
  
Les beques tenen per objecte la realització de pràctiques professionals a través de la intervenció del personal becat en projectes d'infraestructures duts a terme per l'Àrea d'Infraestructures, Contractació i Aprovisionament de la Conselleria de Sanitat.
  
Segona. Nombre de beques i requisits dels sol·licitants
  
Es convoquen quatre beques destinades a arquitectes que hagueren acabat els estudis en els tres últims cursos acadèmics i que tinguen aprovat el projecte fi de carrera.
  
Tercera. Dotació, duració i pagament de les beques
  
La dotació de la beca és de 1.001,67 euros bruts mensuals i l'import total de cada una de les beques convocades és de 12.020 euros per a l'exercici econòmic del 2002.
  
La duració de la beca serà de gener a desembre, ambdós inclusivament, de l'any 2002, sempre que hi haja consignació pressupostària en l'exercici esmentat.
  
L'import de la beca s'abonarà mensualment, amb la certificació prèvia del subsecretari per als Recursos de Sanitat, com a resultat de l'informe favorable de la Direcció de l'Àrea d'Infraestructures, Contractació i Aprovisionament respecte a l'activitat objecte de la beca.
  
Quarta. Formalització de sol·licituds
  
Els impresos de sol·licitud (annex II) estaran a disposició de les persones interessades en el Registre General de la Conselleria de Sanitat (c/ del Misser Mascó, núm. 31, València). Els candidats hauran de presentar la sol·licitud en el mateix Registre General o tramitar-la per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i hi adjuntaran la documentació següent:
  
- Fotocòpia compulsada del document nacional d'identitat
  
- Curriculum vitae, en el qual s'indicarà l'experiència professional, idiomes, beques aprofitades, etc. i s'hi faran constar les dades personals, data i lloc de naixement, domicili actual, telèfon (del domicili i mòbil) i una foto del sol·licitant en format de carnet.
  
- Fotocòpia compulsada del títol d'arquitecte o del rebut acreditatiu d'haver abonat els drets d'expedició del títol.
  
- Fotocòpia compulsada del certificat acadèmic dels estudis d'arquitectura
  
- Documents que acrediten la possessió de títols, cursos i mèrits d'investigació o professionals que figuren en el currículum. Per tal que siguen tinguts en compte en la baremació, se'n requerirà l'acreditació mitjançant la presentació de fotocòpies compulsades dels documents oficials corresponents.
  
- Declaració jurada de no tenir concedida qualsevol altra beca o ajuda per a la mateixa o similar activitat i estar al corrent en les seues obligacions fiscals i davant la Seguretat Social.
  
Cinquena. Termini de presentació de les sol·licituds
  
El termini de presentació de sol·licituds serà de 15 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
Sisena. Selecció
  
1. Comissió avaluadora
  
Per a l'examen de les sol·licituds de beques es constituirà una comissió avaluadora, que elaborarà la proposta d'adjudicació de les beques. Aquesta comissió estarà composta pels membres següents:
  
Titulars
  
- El subsecretari per als Recursos de Sanitat, que hi farà de president. En serà el suplent el cap de l'Àrea d'Infraestructures, Contractació i Aprovisionament.
  
- El cap de l'Àrea de Recursos Humans, que hi farà de secretari. En serà el suplent el cap del Servei de Gestió de Personal.
  
- El cap del Servei d'Infraestructures. En serà el suplent el cap de l'Oficina de Supervisió de Projectes.
  
La Conselleria de Sanitat es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'aquestes bases.
  
2. Barem
  
La selecció dels becaris es farà d'acord amb la puntuació obtinguda amb l'aplicació del barem següent:
  
a. Coneixements de valencià: un màxim d'1 punt en funció dels nivells de coneixement del valencià establits per la Junta Qualificadora de Coneixements de Valencià, d'acord amb l'escala següent:
  
Nivell oral: 0,25 punts
  
Nivell elemental: 0,50 punts
  
Nivell mitjà: 0,75 punts
  
Nivell superior: 1 punt
  
b. Coneixements d'altres idiomes comunitaris: fins a 1 punt.
  
c. Expedient acadèmic: es valorarà en relació amb la qualificació mitjana, de 0 a 3 punts.
  
d. Realització de cursos de postgrau, màsters, seminaris i altres cursos relacionats amb l'objecte de la beca: fins a un punt.
  
e. Entrevista: versarà sobre l'experiència professional, beques i treballs d'investigació, i altres aspectes relacionats amb la professió, fins a un màxim de 4 punts.
  
3. Actuacions de la comissió avaluadora
  
3.1 Relació baremada d'admesos i relació d'exclosos
  
En el termini màxim d'un mes, a partir de l'endemà al de finalització per a la presentació de sol·licituds, la comissió publicarà en la pàgina web de la Conselleria i al tauler d'anuncis de la seu central de la Conselleria de Sanitat (c/ del Misser Mascó 31, València) la relació d'admesos, amb la puntuació obtinguda en els apartats a), b), c) i d) del barem, i la relació provisional d'exclosos, amb indicació de les causes de l'exclusió.
  
Durant el període de 10 dies hàbils, comptadors a partir de l'endemà al de la publicació de les relacions en la forma assenyalada, les persones interessades podran presentar al·legacions sobre la puntuació assignada i les causes de l'exclusió, així com presentar la documentació que, en el seu cas, esmene la seua exclusió de la convocatòria o que li demane la comissió.
  
La relació definitiva d'admesos i exclosos, amb la puntuació assignada, es publicarà en la forma indicada en el paràgraf primer d'aquest punt.
  
3.2 Convocatòria per a l'entrevista
  
En la relació d'admesos, a la qual es fa referència en l'apartat primer del punt 3.1, figuraran els dies assenyalats per a la realització de l'entrevista, amb indicació de l'hora, lloc i aspirants. En el cas que sol·licitants exclosos hagueren presentat al·legacions, i aquestes hagueren estat acceptades, la comissió els convocarà directament a la realització de l'entrevista.
  
La comissió avaluadora es reserva la facultat d'establir una puntuació mínima per a la realització de l'entrevista, i n'exclourà, en conseqüència, els aspirants que no hi arriben.
  
3.3 Proposta de concessió de les beques
  
Acabat el procés selectiu, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se.
  
Aquesta relació es publicarà en la web i al tauler d'anuncis de la Conselleria de Sanitat.
  
Setena. Concessió
  
Les beques s'adjudicaran mitjançant una resolució del conseller de Sanitat, a la vista de la proposta de la comissió avaluadora, que es publicarà en el Diari Oficial de la Generalitat Valenciana si figura en el pressupost de l'any 2002 la dotació corresponent, i quedarà sense efecte el procés selectiu realitzat per la comissió, en cas contrari.
  
Així mateix, la resolució de concessió es notificarà a les persones interessades.
  
Huitena. Inici de la beca
  
La resolució de concessió podrà establir com a data d'inici de la beca l'1 de gener del 2002 o, a proposta de la comissió, una data posterior a la indicada.
  
Novena. Obligacions, incidències i tutoria dels becaris
  
Quant a les obligacions dels beneficiaris, se'ls aplicarà l'article 47 del Text Refós de la Llei d'Hisenda Pública de la Generalitat Valenciana.
  
La beca és incompatible amb l'aprofitament de qualsevol altra beca o ajuda que poguera concedir-se per la mateixa activitat o similar. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
Els becaris, si és el cas, hauran de presentar la documentació acreditativa del compliment de les seues obligacions fiscals i amb la Seguretat Social, i de tenir cobertura sanitària.
  
La Conselleria contractarà una assegurança d'accidents i de malaltia per al becari, pel temps de duració de la beca, si no tinguera cobertes aquestes contingències.
  
El conseller de Sanitat resoldrà les incidències que es produïsquen durant el període d'aprofitament de les beques i podrà deixar-les sense efecte, amb l'audiència prèvia de la persona interessada, en el cas d'incompliment de les seues obligacions per part del becari o quan no fera l'activitat que en va motivar la concessió o deixara de reunir els requisits exigits.
  
El cap del Servei d'Infraestructures ordenarà les activitats i establirà la dedicació dels becaris segons els criteris dels seus serveis i mitjans.
  
Davant les incidències, renúncies, abandons o incompliments que deixen vacant alguna de les quatre beques, es procedirà a cobrir-la segons l'ordre establit en la borsa de reserva que resulte del procés de selecció.
  
ANNEX II
  
Sol·licitud de beca per a la realització de pràctiques professionals d'arquitecte
  
(Nom) ..., amb domicili a ?, carrer ?, número ?, amb document nacional d'identitat número ..., telèfon familiar ?, telèfon mòbil ?, coneixent l'Ordre de 15 de novembre de 2001, per la qual la Conselleria de Sanitat convoca quatre beques per a la realització de pràctiques professionals d'arquitecte, i també les condicions establides en les bases, em compromet a acceptar-les, a assistir i participar plenament en els programes de treball que siguen establits, en el cas de ser adjudicatari/tària, declare que totes les dades personals, acadèmiques i professionals assenyalades en l'escrit són certes, i adjunte la documentació següent:
  
- Fotocòpia compulsada del document nacional d'identitat
  
- Currículum, en el qual s'indica l'experiència professional, idiomes, beques concedides, etc., i s'hi faran constar les dades personals, data i lloc de naixement, domicili actual, telèfon (del domicili i, si en té, del mòbil) i una foto de format carnet del sol·licitant.
  
- Fotocòpia compulsada del títol d'arquitecte o del rebut acreditatiu d'haver abonat els drets d'expedició del títol.
  
- Fotocòpia compulsada del certificat acadèmic dels estudis d'arquitectura.
  
- Fotocòpia compulsada dels documents que acrediten la possessió de títols, cursos i mèrits d'investigació o professionals que figuren en el currículum.
  
- Declaració jurada de no tenir concedida qualsevol altra beca o ajuda per a la mateixa activitat o similar i estar al corrent en les seues obligacions fiscals i davant la Seguretat Social.
  
SOL·LICITE: Que tinga per admesa la present instància amb la seua documentació a l'efecte del que estableix la convocatòria de beques.
  
(lloc) ..., ... d ... de 2001
  
(signatura de la persona interessada)
  
SUBSECRETARIA PER ALS RECURSOS DE SANITAT
  
ÀREA D'INFRAESTRUCTURES, CONTRACTACIÓ I APROVISIONAMENT